[{"text_idx": "#000000", "text": "Mandli madeleine \u0301d ja pirni tarte tatin"}, {"text_idx": "#000001", "text": "Su\u0308gis on ka\u0308es ja samuti on ka\u0308es ko\u0303ikvo\u0303imalike ku\u0308psetiste aeg. Ta\u0308nasest postitusest leiad kahe klassikalise ku\u0308psetise \u2013 madeleine keeksikeste ja tagurpidi koogi ehk tarte tatini \u2013 veidi uutmoodi variandid. U\u0308tleme siis, et alanud su\u0308gise puhul!"}, {"text_idx": "#000002", "text": "Ma ei ma\u0308letagi nii ilusat su\u0308gist kui selle aasta oma. Nii palju pa\u0308ikest, soojad ilmad, igas va\u0308rvitoonis lehed ja kuldne valgus. Vaikselt hakkavad su\u0308gisesed road ka toidulauale tagasi hiilima. Endalegi ma\u0308rkamatult olen juba mitmeid pikka hautamist no\u0303udvad pajaroad ahju pistnud, mis toa mo\u0303nusalt soojaks ku\u0308tavad. Potti lisatud vu\u0308rtsid lisavad omaltpoolt isua\u0308ratavad aroomid. Ja kooke ku\u0308psetama kutsub selline ilm samuti tihedamalt kui suvel."}, {"text_idx": "#000003", "text": "Eelmisel na\u0308dalal o\u0303nnestus meil seda su\u0308gist maitsta ka eriti meeldival viisil. Ka\u0308isime o\u0303htuso\u0308o\u0308gil Tchaikovsky restoranis, kus just oli ka\u0308iku la\u0308inud uus su\u0308gismenu\u0308u\u0308, mille ma\u0308rkso\u0303nadeks seened ja ulukid. Proovitud seene- ja ja\u0308nesepelmeenid, homaarisupp safraniga ja hirveliha vo\u0303ib liialdamata kokku vo\u0303tta kui u\u0308hed paremad toidud, mida iial Eestis so\u0308o\u0308nud oleme. Ta\u0308ielik su\u0308mfoonia, nagu restorani tunnuslause ka lubab!"}, {"text_idx": "#000004", "text": "Aga mina lubasin teiega jagada kahe klassikalise ku\u0308psetise veidi teistmoodi variante ja seda ma ka teha kavatsen. Ko\u0303igepealt Prantsuse madeleine keeksikeste mandline variant, mis mulle meeldib traditsioonilisest retseptist rohkemgi. Mulle lihtsalt meeldib see ekstra pa\u0308hkline mahlasus, mille mandlijahu ku\u0308psetistele annab."}, {"text_idx": "#000005", "text": "*50g nisujahu*50g mandlijahu (saad siit)*2 muna*suts soola*na\u0308puotsaga ku\u0308psetuspulbrit*80g roosuhkrut *1 vanillikauna seemned (saad siit)*75g sulatatud vo\u0303id*4spl mandlilaaste"}, {"text_idx": "#000006", "text": "Ta\u0308nase teise retsepti idee sain ma oma viimase aja lemmikajakirjast Food & Travel, kus klassikalist lehttaignapo\u0303hjal tagurpidikooki tarte tatin \u0301i oli soovitatud ku\u0308psetada pirnide ja Szechuani (Sichuani) pipraga. Retsept sai ja\u0308rgi proovitud, natuke timmitud ja heaks kiidetud. Sobib imeha\u0308sti su\u0308giso\u0303htuseks magusa-ampsuks, ko\u0303rvale maitse ja\u0308rgi vahukoort, ja\u0308a\u0308tist vo\u0303i Kreeka jogurtit!"}, {"text_idx": "#000007", "text": "Tarte tatin pirnide ja Sichuani pipraga"}, {"text_idx": "#000008", "text": "*60g vo\u0303id*75g roosuhkrut*5 pirni, kooritud, su\u0308da eemaldatud, poolitatud*1 kaneelikoor (saad siit)*1 ta\u0308htaniis (saad siit)*1 vanillikaun, pikuti poolitatud (saad siit)* mo\u0303ned sichuani pipra terad, purustatud (saad siit)* 1/2 sidruni riivitud koor* 1 pakk valmis lehttainastServeerimiseks vahukoort, ja\u0308a\u0308tist vo\u0303i Kreeka jogurtit"}, {"text_idx": "#000009", "text": "Kirjuta meile, millised toidud su\u0308gise saabudes Sinu toidulaual valitsevad?"}, {"text_idx": "#000015", "text": "Tere, mina olen Juta! Siin blogis jagan Sinuga ko\u0303ike po\u0303nevat ja maitsvat, mida maailmal pakkuda on! Retseptid, toidu- ja reisijutud, po\u0303nevad elamused ja palju maitsvat!"}, {"text_idx": "#000016", "text": "Teekond po\u0303nevate maitseteni \u2013 Umami x Blendtec\n26 lihtsat ideed, mida teha granaato\u0303una melassiga"}]